Vrou se lyk met byl in kop gekry | Netwerk24
Deur Odette Parfitt 19 April 2017 13:40
Die lyk van 'n vrou met 'n byl in haar kop is Maandag om 06:00 in 'n oop veld naby haar huis in Missionvale, Port Elizabeth, gekry.
"Die oorledene, Nobengazi Notshoba (49), het op haar maag gelê," sê ao. Alwin Labans, polisiewoordvoerder.
Die motief vir die moord is onbekend en niemand is nog in hegtenis geneem nie.
* In nog 'n voorval Woensdag in die vroeë oggendure is die polisie na 'n ongelukstoneel in Struandale ontbied.
"Toe hulle op die toneel in Struanweg aankom, was daar geen voertuig nie. Die lyk van 'n onbekende man in sy 40's is op die toneel gevind. 'n Nommerplaat met die registrasienommer HLK 941 EC is ook op die toneel gekry."
"Enigiemand wat kan help met inligting oor dié twee sake, kan die Algoapark-polisiekantoor by 041 409 1061 bel."